#### Z á p i s n i c a

**zo zasadnutia Obecného zastupiteľstva**

##### v Liptovskom Petre konaného dňa 21. 10. 2013

**P r í t o m n í :** podľa prezenčnej listiny, ktorá tvorí neoddeliteľnú

 súčasť tejto zápisnice.

**P r o g r a m:** 1. Otvorenie

 2. Určenie návrhovej komisie, overovateľov a zapisovateľa

 zápisnice

 3. Kontrola plnenia uznesení

4. Správa o hospodárení obce za I. polrok 2013

5. Informácia o realizácii projektov

 6. Rôzne

 7. Diskusia

 8. Návrh na uznesenia

 9. Záver

**K bodu č. 1.:**

**- - - - - - - -**

Rokovanie obecného zastupiteľstva otvorila a viedla starostka obce Anna Papajová, ktorá prítomných privítala a oboznámila s programom dnešného rokovania. Hneď v úvode konštatovala, že rokovania sa zúčastňujú 3/5 poslancov a preto vyhlásila zastupiteľstvo za uznášania schopné.

**K bodu č. 2.:**

- - - - - - - - -

 Za overovateľov zápisnice boli určení pp. Miroslav Krčula, Ing. Matej Čukan. Do návrhovej komisie boli schválení pp. Ľubica Uličná, Peter Šeďo, Jozef Masarovič. Vypracovaním zápisnice bola poverená p. Illéšová Júlia.

**K bodu č. 3.:**

- - - - - - - - -

Starostka obce previedla kontrolu plnenia uznesení.

- uznesenie č. 35/2007 – trvá - reklamácia bytového domu č. 401.

Boli odstránené nedostatky na streche, faktúra za prevedené práce bola zaslaná firme Lesostav na preplatenie.

**K bodu č. 4**

- - - - - - - - -

Ekonómka obce oboznámila prítomných s obsahom Správy o hospodárení obce za I. polrok 2013. Správa tvorí prílohu tejto zápisnice.

 Bolo prijaté uznesenie č. 13/2013

**K bodu č. 5:**

- - - - - - - - -

 Starostka informovala prítomných o realizácii projektov v obci

- realizuje sa modernizácia verejného osvetlenia, umiestňujú sa nové stĺpy na verejné osvetlenie

- do konca roku budú vymenené svietidlá na existujúcich stĺpoch

- stavebný dozor bude vykonávať Miroslav Krčula

- projekt rekonštrukcie chodníkov a parkovacích plôch už bol ukončený

- chodník od rodinného domu č. 195 (Stanislav Stupka) po rodinný dom č. 200 (František Murtin) bude vybudovaný v r. 2014, keď budú ustálenejšie klimatické podmienky a budú môcť byť dodržané všetky technologické postupy, v súčasnosti sa vypracováva projekt a uskutoční sa výber dodávateľa v zmysle zákona o verejnom obstarávaní

- do domu smútku bolo dokúpené interiérové zariadenie – katafalk, svietnik, dekoračka, vázy a iné zariaďovacie predmety

- je naplánovaná výmena okien pri vchode v kultúrnom dome, výmena vstupných dverí

**K bodu č. 6**

- - - - - - - - - -

- p. Bardiovský požiadal o prenájom budovy bývalej slobodárne. Predloží podnikateľský zámer.

- Liptovská vodárenská spoločnosť požiadala o vydanie rozhodnutia pre zápis stavieb do operátu katastra bez súpisného čísla

- p. Orfánus požiadal o vydanie súpisného čísla hospodárskej budovy

- p. František Murtin požiadal o vydanie súpisného čísla pre stavbu rodinného domu

- firma J.M.H. s.r.o. Liptovský Hrádok požiadala obec o vydanie stanoviska k II. etape IBV- k územnému konaniu

- pripravuje sa vyhlásenie výberového konania na pozíciu konateľa SBH s.r.o. Liptovský Peter s nástupom do práce 1. 1. 2014

**K bodu č. 7**

- - - - - - - - - -

- V diskusii odzneli požiadavky a vyjadrenia k ďalšiemu rozvoju obce.

Jozef Masarovič

- informoval sa o detskom ihrisku – žiadosť o grant cez Miestnu akčnú skupinu Horný Liptov už bola podaná. Ihrisko by malo byť umiestnené za nájomným, bytovým domom č. 464. Bude oplotené a bude pozostávať z certifikovaných prvkov pre deti do 12 rokov.

Miroslav Krčula

- informoval sa na možnosti zmerania vlhkosti na budove domu smútku

- možnosti riešenia využitia bývalej kolkárne

- upozornil na potrebu opravy šachty pri bytovom dome č. 12

**K bodu č. 8:**

**- - - - - - - -**

### P r i j a t é u z n e s e n i a  z  r o k o v a n i a O b e c n é h o

**z a s t u p i t e ľ s t v a  v  L i p t o v s k o m P E T R E**

## Obecné zastupiteľstvo v Liptovskom Petre

1. **p r i j a l o**

uznesenie č. 13/2013

1. **b e r i e n a  v e d o m i e**

Správu o hospodárení obce za I. polrok 2013

1. Uznesenie prijaté na dnešnom zasadnutí č. 13/2013 bolo prijaté
2. za uznesenie hlasovalo 7 poslancov
3. proti hlasovalo 0 poslancov
4. zdržalo sa 0 poslancov

**K bodu č. 9:**

**- - - - - - - - -**

Po vyčerpaní programu a po schválení navrhnutého uznesenia starostka obce poďakovala prítomným za účasť a rokovanie obecného zastupiteľstva ukončila.

 Zápisnica nahlas diktovaná, schválená a podpísaná.

 D. a h.

Miroslav Krčula Bc. Anna Papajová

Ing. Matej Čukan starostka

overovatelia